**ประชาสัมพันธ์หลักเกณฑ์และวิธีการชำระภาษี**

**เทศบาลตำบลหน้าสตน**

**อำเภอหัวไทร จังหวัดนครศรีธรรมราช**

**ภาษีโรงเรือนและที่ดิน**

เป็นภาษีที่เก็บจาก บ้านเช่า อาคาร ร้านค้า ตึกแถว บริษัท ธนาคาร โรงแรม โรงภาพยนตร์ แฟลต อพาร์ทเม้นท์ หอพัก ท่าเรือ บ่อนไก่ บ่อนปลา ฟาร์ม คลังสินค้า และบริเวณที่ดินปกติที่ใช้ร่วมกับโรงเรือนนั้น ฯลฯ

**อัตราภาษี**

ร้อยละ 12.5 ของค่ารายปี

**การยื่นแบบประเมินและการชำระภาษี**

1.เจ้าของทรัพย์สินหรือผู้มอบอำนาจยื่นแบบแสดงรายการทรัพย์สิน(ภ.ร.ด.2) ต่อพนักงานเจ้าหน้าที่ ซึ่งทรัพย์สินนั้นตั้งอยู่ ตั้งแต่วันที่ 2 มกราคม - สิ้นเดือนกุมภาพันธ์ ของทุกปี

2.พนักงานเจ้าหน้าที่จะออกแบบแจ้งการประเมิน (ภ.รด.8)

3.ผู้รับการประเมินต้องชำระภายใน 30 วัน นับแต่วันได้รับแบบแจ้งการประเมิน (ภ.ร.ด.8)

**การอุทธรณ์**

 หากผู้รับการประเมินไม่พอใจในการประเมิน ให้ยื่นคำร้องขออุทธรณ์ภายใน 15 วัน นับแต่วันที่ได้รับแบบแจ้งการประเมิน (ภ.ร.ด.8)

**อัตราโทษและค่าปรับ**

1.ผู้ใดละเลยไม่ยื่นแบบแสดงรายการ มีความผิดโทษปรับไม่เกิน 200 บาท และเรียกเก็บภาษีย้อนหลังได้ไม่เกิน 10 ปี

2.ผู้ใดยื่นแบบแสดงรายการไม่ถูกต้องตามความจริงหรือไม่บริบูรณ์มีความผิดต้องระวางโทษจำคุกไม่เกิน 6 เดือน หรือ ปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี

3.ถ้าชำระค่าภาษีเกินกำหนด 30 วัน นับแต่วันถัดจากวันที่ได้การประเมิน ให้เสียเงินเพิ่มดังนี้

3.1 ไม่เกิน 1 เดือน เสียเพิ่ม 2.5%

3.2 เกิน 1 เดือน แต่ไม่เกิน 2 เดือน เพิ่ม 5%

3.3 เกิน 2 เดือน แต่ไม่เกิน 3 เดือน เพิ่ม 7.5%

3.4 เกิน 3 เดือน แต่ไม่เกิน 4 เดือน เพิ่ม 10%

3.5 เกิน 4 เดือน ขึ้นไป ให้ยึดอายัด หรือขายทอดตลาดทรัพย์สินโดยมิต้องขอให้ศาลสั่ง หรือ ออกหมายยึด

**ภาษีบำรุงท้องที่**

เป็นภาษีที่จัดเก็บจากเจ้าของที่ดิน ผู้ครอบครองที่ดิน

**อัตราภาษี**

-จะเสียตามราคาปานกลางของที่ดิน มีหลายอัตรา ขอทราบรายละเอียดกับเจ้าหน้าที่ได้โดยตรง

-ที่ดินว่างเปล่าหรือไม่ได้ทำประโยชน์จะต้องเสียภาษี เป็น สองเท่า ของอัตราปกติ

**การยื่นแบบแสดงรายการที่ดินและชำระภาษี**

1.ให้เจ้าของที่ดิน, ผู้ครอบครองที่ดิน ยื่น แบบแสดงรายการที่ดิน (ภ.บ.ท.5)และชำระภาษีปีละครั้ง ตั้งแต่วันที่ 2 มกราคม – 30 เมษายน ของทุกปี

2.ผู้ที่ได้รับโอนกรรมสิทธิ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5) ภายใน 30 วัน ที่โอนกรรมสิทธิ์

**การลดหย่อน และการยกเว้นภาษีบำรุงท้องที่**

 1.ที่ดินแปลงที่เจ้าของปลูกบ้านที่อยู่อาศัยโดยไม่ทำการค้าหรือเช่าแต่อย่างใดทั้งสิ้น ลดหย่อนได้ 1 ไร่

ส่วนที่เกินต้องเสียภาษีตามอัตราที่กำหนด

 2.ที่ดินเจ้าของปลูกบ้านให้เช่าหรือปลูกบ้านทำการค้าและได้เสียภาษีโรงเรือนและที่ดินแล้ว จะได้รับการยกเว้นภาษี

บำรุงท้องที่ในส่วนที่อาคารนั้นตั้งอยู่

**อัตราโทษและค่าปรับ**

 1.ไม่ยื่นแบบภายในกำหนดเสียเงินเพิ่ม 10% ของค่าภาษี

 2.ยื่นรายการไม่ถูกต้อง ค่าภาษีน้อยลงเสียเงินเพิ่ม 10% ของค่าภาษี ประเมินเพิ่มเติม

 3.ชี้เขตแจ้งจำนวนเนื้อที่ดินไม่ถูกต้อง ค่าภาษีน้อยลง ต้องเสียเงินเพิ่มอีก 1 เท่า ของค่าภาษีประเมินเพิ่มเติม

 4.ชำระภาษีเกินกำหนดวันที่ 30 เมษายน ต้องเสียเงินเพิ่ม 24% ต่อปีของค่าภาษี เศษของเดือนให้นับเป็นหนึ่งเดือน

**ภาษีป้าย**

 เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายทางการค้า หรือโฆษณาหรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใด ๆ ด้วยอักษรภาพ หรือเครื่องหมายที่เขียนแกะสลักจารึก หรือทำให้ปรากฏด้วยวิธีอื่น

**อัตราภาษีป้าย**

 1.ป้ายที่มีอักษรไทยล้วน คิดอัตรา 3 บาท ต่อ 500 ตารางเซนติเมตร

 2.ป้ายที่มีอักษรไทยปนอักษรต่างประเทศหรือปนกับภาพและเครื่องหมายอื่น คิดอัตรา 20 บาท ต่อ 500 ตารางเซนติเมตร

 3.ป้ายดังต่อไปนี้ คิดอัตรา 40 บาท ต่อ 500 ต่อตารางเซนติเมตร

 - ป้ายที่ไม่มีอักษรไทย ไม่ว่าจะมีภาพหรือเครื่องหมายใด ๆ หรือไม่

 - ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ

 4.ป้ายที่คำนวณพื้นที่และประเภทของป้ายแล้วเสียภาษีต่ำกว่า 200 บาท ให้เสียในอัตรา 200 บาท

**การยื่นแบบประเมินและการชำระภาษี**

 เจ้าของทรัพย์สินยื่นแบบแสดงรายการ(ภ.ป.1) ต่อพนักงานเจ้าหน้าที่ ตั้งแต่วันที่ 2 มกราคม – 31 มีนาคม ของทุกปี

**อัตราโทษและค่าปรับ**

 1.ผู้ใด ไม่แจ้งการรับ โอน ป้าย ภายใน 30 วัน ตั้งแต่วันรับโอน ต้องระวางโทษปรับตั้งแต่ 1,000 – 10,000 บาท

 2.ผู้ใดไม่แสดงชื่อ – ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่น และมีพื้นที่เกิน 2 ตารางเมตร ต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด

 3.ผู้ใดโดยรู้อยู่แล้วหรือโดยจงใจแจ้งข้อความอันเป็นเท็จ ให้ถ้อยคำเท็จ ตอบคำถาด้วยถ้อยคำเท็จหรือนำพยานหลักฐานมาแสดงเพื่อหลีกเลี่ยงหรือพยายามหลีกเลี่ยงการเสียภาษีป้าย ต้องระวางโทษ จำคุกไม่เกิน 1 ปี หรือปรับตั้งแต่ 5,000 – 50,000 บาท หรือทั้งจำทั้งปรับ

สอบถามรายละเอียดเพิ่มเติมได้ที่

โทร.0-7533-7061 (ฝ่ายจัดเก็บรายได้)

 จัดทำโดย

 กองคลัง